วิลยนอร์ สุพรหมัณยัม รามจันทรัน

วิลยนอร์วีดีโอที่ ดร.รามจันทรันออกเสียงชื่อของตน ที่นาที 1.45   ว่า  "วิละยะนอร์" สุพรหมัณยัม รามจันทรัน  ( ; เกิด พ.ศ.  2494)  เป็นนักประสาทวิทยาศาสตร์  ที่มีผลงานเป็นที่รู้จักกันในสาขาพฤติกรรมประสาทวิทยา  (behavioral neurology) และ จิตฟิสิกส์  (psychophysics)  ดร.รามจันทรันปัจจุบันเป็นผู้อำนวยการของศูนย์สมองและการรับรู้  (Center for Brain and Cognition)Psychology Department Webage with link to CBC
และศาสตราจารย์ในคณะจิตวิทยา และคณะประสาทวิทยาศาสตร์ในระดับบัณฑิตศึกษา ของมหาวิทยาลัยแคลิฟอร์เนีย ซานดิเอโก  ประเทศสหรัฐอเมริกา

ดร.รามจันทรันมีชื่อเสียงในการทดลอง  ที่ไม่ต้องอาศัยเทคโนโลยีที่ซับซ้อนเช่นการสร้างภาพประสาท  (neuroimaging) แต่ถึงแม้ว่าจะใช้วิธีที่ง่าย ๆ ดร.รามจันทรันก็ได้สร้างความคิดใหม่ ๆ  มากมายเกี่ยวกับการทำงานของสมองAnthony, VS Ramachandran: The Marco Polo of neuroscience, The Observer, January 29, 2011.

ริชาร์ด ดอว์กินส์  (ผู้เป็นนักชีววิทยาวิวัฒนาการที่มีชื่อเสียง)  ได้เรียก ดร.รามจันทรันว่า  "นายมาร์โก โปโล  ของประสาทวิทยาศาสตร์"  และเอริค แกนเดิล  (ผู้เป็นแพทย์ประสาทจิตเวชผู้ได้รับรางวัลโนเบลในปี ค.ศ. 2000) ได้เรียกเขาว่า "นายพอล์ โบรคาพอล์ โบรคา เป็นศัลยแพทย์และนักกายวิภาคศาสตร์ผู้มีชื่อเสียง  ผู้ค้นพบเขตโบรคาซึ่งเป็นเขตประสาทในสมองมีหน้าที่เกี่ยวข้องกับการใช้ภาษา  เป็นหลักฐานทางกายวิภาคชิ้นแรกสุดที่แสดงการทำกิจเฉพาะอย่างของเขตต่าง ๆ ในสมอง  ในยุคปัจจุบัน"A Brief Tour of Human Consciousness, 2004, Back Cover 

นิตยสาร  Newsweek (ข่าวสัปดาห์) ยก  ดร.รามจันทรันให้เป็นสมาชิกสโมสรแห่งศตวรรษ  (The Century Club)  เป็นบุคคลเด่นที่สุดคนหนึ่งใน 100 คนที่ควรจะติดตามในคริสต์ศตวรรษที่ 21 
ในปี ค.ศ. 2011 นิตยสารไทม์ ยกให้เขาเป็นหนึ่งในบรรดาบุคคล  100  คน  ที่มีอิทธิพลมากที่สุดในโลกในรายชื่อ "ไทม์ 100"ทอม อินเซิล  ผู้อำนวยการของสถาบันสุขภาพแห่งชาติ ประเทศสหรัฐอเมริกา ได้กล่าวถึงรามจันทรันว่า "เป็นผู้ที่ครั้งหนึ่งได้รับการพรรณนาว่า  เป็นนายมาร์โก โปโล  ของประสาทวิทยาศาสตร์  รามจันทรันได้ทำแผนที่ของส่วนต่าง ๆ  ที่ลึกลับที่สุดในจิตใจ  ได้ทำการศึกษาในการรับรู้ทางตา  และในโรคพร้อมกับภาวะอื่น ๆ  ตั้งแต่  ภาวะเจือกันของวิถีประสาท  (synesthesia)  จนถึงออทิซึม  รามจันทรันกำลังเปลี่ยนวิธีที่สมองของเรา  จะคิดถึงจิตใจของเรา"ในโพลสาธารณะ สำหรับบุคคลที่อยู่ในรายชื่อของนิตยสารไทม์ปี ค.ศ. 2011  รามจันทรันติดอันดับที่ 97 จาก 100 

ดร.รามจันทรันได้เขียนหนังสือหลายเล่ม  ที่ก่อให้เกิดความสนใจอย่างกว้างขวางจากสาธารณชน  รวมทั้ง  Phantoms In the Brain  (อวัยวะแฟนตอมในสมอง)อวัยวะแฟนตอม คือเป็นอวัยวะที่ไม่มีอยู่จริง ๆ แต่รู้สึกเหมือนว่ามี  (ค.ศ. 1999)  และ The Tell-Tale Brain  (สมองนักเล่านิทาน)  (ค.ศ. 2010)

ชีวประวัติและการศึกษา
วิลยนอร์ สุพรหมัณยัม รามจันทรัน (ตามประเพณีของคนทมิฬ  นามสกุลของเขาคือ  "วิลยนอร์"  เขียนเป็นชื่อหน้า) เกิดในปี ค.ศ. 1951 (พ.ศ. 2494) ในรัฐทมิฬนาฑู ประเทศอินเดีย  บิดาผู้ชื่อว่า  ว.ม. สุพรหมัณยัม (V.M. Subramanian)  เป็นวิศวกรทำงานกับองค์กรพัฒนาอุตสาหกรรม  (Industrial Development)  ขององค์การสหประชาชาติ  ผู้ได้ทำหน้าที่ทูตในกรุงเทพมหานคร  

รามจันทรันใช้ชีวิตในวัยเด็กส่วนมากเดินทางไปในที่ต่าง ๆ ในประเทศอินเดียและในทวีปเอเชีย Full text via Lexis-Nexus here  
เมื่อเจริญวัยขึ้น  รามจันทรันได้เข้าโรงเรียนที่เมืองเจนไน  (ชื่อเดิม  มัทราส)  และโรงเรียนของคนอังกฤษในกรุงเทพมหานครRamachandran V.S.,The Making of a Scientist,essay included in Curious Minds:How a Child Becomes a Scientist,page 211 
เขามีความสนใจในวิทยาศาสตร์หลายสาขารวมทั้งสังขวิทยา 

รามจันทรันได้จบสำเร็จเป็นแพทยศาสตร์บัณฑิต, ศัลยศาสตร์บัณฑิต (M.B.B.S.) จาก วิทยาลัยการแพทย์มัทราส  (Madras Medical College)  (ซึ่งเคยเป็นส่วนหนึ่งของ มหาวิทยาลัยมัทราส) เมืองเจนไน ประเทศอินเดียCaltech Catalog,1987-1988, page 325  และหลังจากนั้นได้รับปริญญาเอกจาก Trinity College ของมหาวิทยาลัยเคมบริดจ์  ประเทศอังกฤษ

เมื่อเป็นบัณฑิตศึกษาอยู่ที่เคมบริดจ์  รามจันทรันมีส่วนร่วมในงานวิจัยกับคณะวิชาต่าง ๆ  ที่มหาวิทยาลัยออกซฟอร์ด  รวมทั้งคณะสรีรวิทยา  หลังจากนั้น  เขาได้ใช้เวลา 2 ปี  ที่สถาบันแคลเทค  รัฐแคลิฟอร์เนีย  เป็นผู้รับการฝึกอบรมงานวิจัย  (research fellow)  ได้ทำงานร่วมกับแจ็คก์ เพ็ตติกริว  (ผู้ต่อมาเป็นศาสตราจารย์นักสรีรวิทยาชาวออสเตรเลีย)  ต่อมา  เขาได้รับตำแหน่งผู้ช่วยศาสตราจารย์สาขาจิตวิทยา  ที่มหาวิทยาลัยแคลิฟอร์เนีย ซานดิเอโก  ในปี ค.ศ. 1983  และได้รับตำแหน่งเป็นศาสตราจารย์ในสาขานั้นตั้งแต่ปี ค.ศ. 1998

ดร.รามจันทรันเป็นหลานชายของเซอร์อัลลาดี กริษณสวามี ไลเออร์  ผู้เป็นที่ปรึกษากฎหมาย  (Advocate General)  ของเมืองมัทราส เป็นผู้ร่วมเขียนรัฐธรรมนูญของประเทศอินเดีย 
ดร.รามจันทรันมีคู่สมรสคือไดแอน รอเจอร์ส-รามจันทรัน  และมีบุตรสองคนคือมานีและไชยา

งานวิทยาศาสตร์
เพื่อที่จะเข้าใจว่าสมองทำงานอย่างไร  ดร.รามจันทรันได้ทำการศึกษากลุ่มอาการทางประสาทเช่นกลุ่มอาการหลงผิดว่าแขนขายังคงอยู่  (phantom limb), body integrity identity disorder, และ  อาการหลงผิดคะกราส์  ยิ่งกว่านั้นแล้ว  เขายังมีผลงานเกี่ยวกับภาวะวิถีประสาทเจือกัน (synesthesia)  และเป็นที่รู้จักโดยสิ่งประดิษฐ์ของเขาเพื่อช่วยบรรเทากลุ่มอาการหลงผิดว่าแขนขายังคงอยู่  คือ  กล่องกระจก

เขาได้เขียนบทความมากกว่า  180  ชิ้นในวารสารวิทยาศาสตร์  รวมทั้งวารสาร  ''ธรรมชาติ  (Nature)"  "วิทยาศาสตร์  (Science)"  "ธรรมชาติ-ประสาทวิทยาศาสตร์ (Nature Neuroscience)"  "การรับรู้  (Perception)" และ  "งานวิจัยในการเห็น  (Vision Research)"  รามจันทรันยังอยู่ในคณะกรรมการบรรณาธิการของวารสาร  "สมมุติฐานทางการแพทย์  (Medical Hypotheses)"  (ซึ่งเป็นวารสารของบริษัท  Elsevier  ที่ก่อน ค.ศ. 2010 เป็นวารสารวิทยาศาสตร์ที่ไม่มีการตรวจสอบของผู้ชำนาญในสาขาเดียวกัน)  และได้เขียนบทความถึง 15 ชิ้นในวารสารนั้นอีกด้วยScienceInsider, March 8, 2010 

งานของรามจันทรันในพฤติกรรมประสาทวิทยา  (behavioral neurology)  ได้รับการเผยแพร่อย่างกว้างขวางโดยสื่อมวลชน  เขาได้ปรากฏในภาพยนตร์สารคดีของช่อง 4 (สถานีโทรทัศน์สาธารณะของประเทศอังกฤษ) และ PBS  (เครือข่ายสถานีโทรทัศน์สาธารณะของประเทศสหรัฐอเมริกา)  นอกจากนั้นแล้ว  ยังมีรายการเกี่ยวกับเขาเผยแพร่โดยฺบรรษัทแพร่ภาพกระจายเสียงอังกฤษ  (BBC),  Science Channel  (ช่องวิทยาศาสตร์ ซึ่งเป็นสถานีโทรทัศน์ของบริษัท Discovery Communications ประเทศสหรัฐอเมริกา),  นิตยสาร  Newsweek  (ข่าวสัปดาห์  ของสหรัฐอเมริกา),  รายการวิทยุ Radio Lab  (ของ WNYC ซึ่งเป็นสถานีวิทยุสาธารณะในนครนิวยอร์ก),  รายการ This American Life (ของ WBEC ซึ่งป็นสถานีวิทยุสาธารณะในนครชิคาโก), งานประชุม  TED Talks (TED.com), และรายการโทรทัศน์ของชาลี โรส   หนังสือของเขา  คือ  Phantoms In the Brain  (อวัยวะแฟนตอมในสมอง)  ได้รับการสร้างเป็นภาพยนตร์สารคดีสองตอนเผยแพร่โดยช่อง 4 ของบรรษัทแพร่ภาพกระจายเสียงอังกฤษ (BBC)  และเป็นภาพยนตร์ยาว 1 ชั่วโมงเผยแพร่โดย PBS ในสหรัฐอเมริกา  นอกจากนั้นแล้ว  เขายังเป็นหัวหน้าบรรณาธิการของ  "สารานุกรมสมองมนุษย์"  (ค.ศ. 2002) อีกด้วย

ดร.รามจันทรันได้กล่าวด้วยความอาลัยเมื่อเร็ว ๆ นี้ว่า  งานวิทยาศาสตร์ได้กลายเป็นอาชีพเพื่อทำมาหากินมากเกินไป คือ  ในการสัมภาษณ์กับสมาคมประสาทวิทยาศาสตร์แห่งประเทศอังกฤษในปี ค.ศ. 2010 เขาได้กล่าวไว้ว่า 

ในปี ค.ศ. 2012 นักประสาทวิทยาศาสตร์ปีเตอร์ บรักเกอร์  วิจารหนังสือของรามจันทรัน  คือ  The Tell-Tale Brain  (สมองนักเล่านิทาน) ว่าเป็นหนังสือประสาทวิทยาศาสตร์ประชานิยม  เพราะให้แต่คำตอบที่ล่องลอยไม่ชัดเจนต่อคำถามที่มีความสำคัญBrugger, Peter, Book Review, Cognitive Neuropsychiatry, Vol. 17, Issue 4, 2012 
รามจันทรันตอบว่า  

การเห็นในมนุษย์
งานยุคต้น ๆ ของ  ดร.รามจันทรันมีความเกี่ยวข้องกับการรับรู้ทางตา  โดยใช้วิธีทางจิตกายภาพ  เพื่อให้อนุมานได้อย่างชัดเจนถึงกลไกในสมอง  ที่เป็นรากฐานของการประมวลผลทางตา
รามจันทรันได้รับเครดิตว่าเป็นผู้ค้นพบปรากฏการณ์และภาพลวงประสาททางตาแบบใหม่ ๆ   

ดร.รามจันทรันยังได้ประดิษฐ์กลุ่มตัวกระตุ้นทางตาประเภทหนึ่ง  (เรียกว่า เส้นขอบแฟนตอม ) ซึ่งเข้าไปกระตุ้นวิถีประสาท magnocellular ในการเห็นของมนุษย์  เป็นตัวกระตุ้นที่แอนน์ สเปอร์ลิงก์และคณะได้ใช้เพื่อตรวจสอบภาวะเสียการอ่านรู้ความ  (dyslexia)Sperling et al., Selective magnocellular deficits in dyslexia: a "phantom contour" study, Neuropsychologia, 41,(2003)1422-1429 

อวัยวะแฟนตอม

เมื่อมีการตัดแขนหรือขาออกไป คนไข้บ่อยครั้งยังมีความรู้สึกอย่างชัดเจนว่ายังมีอวัยวะเหล่านั้นอยู่  โดยเป็น  "อวัยวะแฟนตอม"  โดยต่อยอดงานวิจัยของโรแนลด์ เม็ลแซคก์  แห่งมหาวิทยาลัยแมคกิลล์  (แคนาดา) และของทิโมธี พอนส์ แห่งสถาบันสุขภาพจิตแห่งชาติ  (NIMH) (สหรัฐอเมริกา)  ดร.รามจันทรันตั้งทฤษฎีว่า  มีความสัมพันธ์กันระหว่างปรากฏการณ์อวัยวะแฟนตอมและสภาพพลาสติกของระบบประสาท  (neural plasticity) ในสมองของมนุษย์ผู้ใหญ่

โดยเฉพาะอย่างยิ่ง  เขามีทฤษฎีว่า  แผนที่ภาพทางกายในคอร์เทกซ์รับความรู้สึกทางกาย  เปลี่ยนแปลงไปเมื่อมีการตัดอวัยวะออก  ในปี ค.ศ. 1993  โดยทำงานร่วมกับแยง  ผู้กำลังทำงานวิจัยใช้ภาพ  magnetoencephalography  (MEG)magnetoencephalography  เป็นเทคนิคการทำแผนภาพของการทำงานในสมอง  โดยใช้แมกเนโตมิเตอร์ที่มีความละเอียดอ่อนสูง   บันทึกสนามแม่เหล็กที่เกิดขึ้นจากกระแสไฟฟ้าที่แล่นไปตามธรรมชาติในสมอง ที่สถานบันวิจัยสคริปป์ส  รามจันทรันแสดงให้เห็นว่า  มีความเปลี่ยนแปลงที่วัดได้ในคอร์เทกซ์รับความรู้สึกทางกายของคนไข้หลายคนที่ผ่านการตัดแขนออกเพื่อดูความเห็นที่ต่างกัน  โปรดดู: Flor et al., Nature Reviews, Vol 7, November 2006 
รามจันทรันตั้งทฤษฎีว่า  มีความสัมพันธ์ระหว่างการจัดระเบียบใหม่ในคอร์เทกซ์ที่ชัดเจนในภาพ MEG และความรู้สึกที่ยังหลงเหลืออยู่ที่พบในคนไข้  เขากล่าวถึงทฤษฎีนี้ในบทความ  "ความสัมพันธ์ของการรับรู้กับการจัดระเบียบใหม่อย่างกว้างขวางในคอร์เทกซ์  (Perceptual correlates of massive cortical reorganization)"Ramachandran, Rogers-Ramachandran, Stewart, Perceptual correlates of massive cortical reorganization, Science, 1992, Nov 13, 1159-1160 

ถึงแม้ว่ารามจันทรันจะเป็นคนหนึ่งในนักวิทยาศาสตร์พวกแรก ๆ   ที่เน้นบทบาทของการเปลี่ยนแปลงในคอร์เทกซ์ว่า  เป็นมูลฐานของอาการหลงผิดว่าแขนขายังคงอยู่  แต่งานวิจัยต่อ ๆ มากลับแสดงว่า  ความรู้สึกที่หลงเหลืออยู่ไม่ได้เกิดขึ้นเนื่องด้วยการเปลี่ยนแปลงในคอร์เทกซ์หลังจากตัดอวัยวะออกReprogramming the cerebral cortex: plasticity following central and peripheral lesions, Oxford, 2006, Edited by Stephen Lomber, pages 334 
จนถึงทุกวันนี้  คำถามว่า กระบวนการทางประสาทอะไรที่สัมพันธ์กับความรู้สึกที่ยังหลงเหลืออยู่และไม่ประกอบด้วยความเจ็บปวดนั้น  ยังไม่มีคำตอบ

ข้อมูลป้อนกลับทางตาด้วยกระจก

รามจันทรันได้รับเครดิตว่าเป็นผู้ประดิษฐ์กล่องกระจก  และเริ่มใช้เทคนิคให้ข้อมูลป้อนกลับทางตากับสมองโดยใช้กล่องกระจก   เพื่อบรรเทาภาวะหลายอย่างที่เกี่ยวกับความเจ็บปวดเนื่องด้วยอาการหลงผิดว่าแขนขายังคงอยู่,  โรคลมปัจจุบัน,  และอาการเจ็บปวดเฉพาะที่.  งานวิจัยหลายงานที่ใช้การรักษาด้วยกระจก  แสดงอนาคตที่สดใสของวิธีรักษานี้Chan, B; Witt, R; Charrow, A; Magee, A; Howard, R; Pasquina, P. Mirror Therapy for Phantom Limb Pain, N Engl J Med 2007; 357:2206–2207November 22, 2007. 

อย่างไรก็ดี  โดยการทดลองที่มีกลุ่มควบคุมและใช้การสุ่ม  วิธีรักษาด้วยกระจกกลับปรากฏว่ามีผลที่ขัดแย้งกัน  (คือไม่ชัดเจนว่าได้ผลจริง ๆ  หรือไม่)Moseley, L; Flor, H. Targeting Cortical Representations in the Treatment of  Chronic Pain: A Review , Neurorehabilitation & Neural Repair, XX(X) 1–7, 2012.  ดังนั้น  การใช้วิธีรักษานี้ยังอยู่ภายใต้การตรวจสอบในขั้นทดลองอยู่Subedi, Bishnu; Grossberg, George. Phantom Limb Pain: Mechanisms and Treatment Approaches, Pain Research and Treatment, Vol 2011, Article ID 864605.   

วงจรประสาทไขว้ในสมอง

บนรากฐานของงานวิจัยเกี่ยวกับอวัยวะแฟนตอม  รามจันทรันได้ตั้งทฤษฎีว่าภาวะวิถีประสาทเจือกัน  (synesthesia) เกิดขึ้นจากการที่มีการทำงานข้ามไปข้ามมา  (cross-activation)  ในเขตต่าง ๆ ของสมอง  
เขาได้กล่าวไว้ว่า 
และคล้องจองกันกับแบบแผนนี้  รามจันทรันพบการทำงานในระดับที่สูงขึ้นในเขตสมองที่ตอบสนองต่อสีในผู้มีวิถีประสาทเจือกัน  เมื่อเทียบกับผู้ที่ไม่มี  โดยตรวจสอบด้วยภาพสมองแบบ  fMRI 
และโดยใช้การสร้างภาพแบบ MEG เขาได้แสดงว่า  ความแตกต่างในส่วนประสาทที่กล่าวถึงระหว่างผู้มีวิถีประสาทเจือกันและผู้ที่ไม่มี  เกิดขึ้นอย่างรวดเร็วเมื่อมีการแสดงตัวอักษร

รามจันทรันคาดหมายว่า  ภาวะวิถีประสาทเจือกันและคำอุปมาอาจจะมีมูลฐานเดียวกันคือการเชื่อมต่อกันข้ามคอร์เทกซ์ของระบบประสาท  ในปี ค.ศ. 2003 รามจันทรันและเอ็ดวาร์ด ฮับบาร์ด พิมพ์งานวิจัยที่ให้การคาดหมายว่า  รอยนูนแองกูลาร์เป็นองค์ประกอบในการเข้าใจคำอุปมาอุปไมยRamachandran, Hubbard, "Neural cross wiring and synesthesia", Journal of Vision, Dec 2000 

วิวัฒนาการของภาษา
คล้องจองกับงานของแล็คอ็อฟและจอนห์สัน  รามจันทรันยกประเด็นว่า  คำอุปมาอุปไมยนั้น  ไม่ได้เกิดขึ้นลอย ๆ 
รามจันทรันและฮับบาร์ดเสนอว่า    
รามจันทรันเสนอว่า  วิวัฒนาการของภาษาเกิดจากแผนที่สัมพันธ์ที่ไม่ได้เกิดขึ้นลอย ๆ 3 อย่าง  คือ  เสียงกับรูปร่างที่เห็น  (เช่นในปรากฏการณ์บูบา/กิกี) การเจือกันของวิถีประสาทของประสาทรับรู้กับประสาทสั่งการเคลื่อนไหว  (sensory-to-motor) และ การเจือกันของวิถีประสาทของประสาทสั่งการเคลื่อนไหวกับประสาทสั่งการเคลื่อนไหว  (motor-to-motor)

เซลล์ประสาทกระจก

เป็นที่รู้กันดีว่า  รามจันทรันเป็นผู้เน้นความสำคัญของเซลล์ประสาทกระจก  (Mirror neuron)  เขาได้กล่าวว่า  การค้นพบเซลล์ประสาทกระจกเป็นข่าวสำคัญที่สุดที่ไม่ได้รับการเผยแพร่  (จากสื่อมวลชน)  ภายในทศวรรษที่ผ่านมา 
(คือมีการแจ้งถึงเซลล์ประสาทกระจกเป็นครั้งแรกในงานวิจัยที่ตีพิมพ์ในปี ค.ศ. 1992 โดยกลุ่มนักวิจัยนำโดยเกียโคโม ริซโซลาตตี  ที่มหาวิทยาลัยปาร์มา  ที่เมืองปาร์มาในประเทศอิตาลีRizzolatti,G.,Fabbri-Destro,M,"Mirror Neurons:From Discovery to Autism" Experimental Brain Research, (2010)200:223–237 )

ในปี ค.ศ. 2000  รามจันทรันพยากรณ์ว่า  

รามจันทรันคาดหมายว่า  งานวิจัยถึงบทบาทในเซลล์ประสาทกระจก  จะช่วยอธิบายความสามารถทางจิตใจของมนุษย์  เช่นความเห็นใจผู้อื่น  การเรียนรู้โดยลอกเลียนแบบ  และวิวัฒนาการทางภาษา  รามจันทรันยังได้ตั้งทฤษฎีขึ้นด้วยว่า  เซลล์ประสาทกระจกอาจเป็นกุญแจในการเข้าใจระบบประสาทซึ่งเป็นรากฐานของความรู้สึกว่าตนในมนุษย์ 

ทฤษฎีเกี่ยวกับออทิซึม

ในปี ค.ศ. 1999 รามจันทรัน  โดยร่วมงานกับนายอีริค แอลท์สกูเลอร์  ผู้รับอบรมหลังปริญญาเอก  (ในเวลานั้น)  และเจมี พิเนดา  ผู้เป็นเพื่อนร่วมงาน  เป็นกลุ่มนักวิจัยกลุ่มแรกที่เสนอว่า  การสูญเสียเซลล์ประสาทกระจก  อาจเป็นความบกพร่องตัวสำคัญที่อธิบายอาการและปรากฏการณ์หลาย ๆ อย่างของโรคกลุ่มออทิซึมสเปกตรัม  (autism spectrum disorder ตัวย่อ ASD)โรคกลุ่มออทิซึมสเปกตรัม  (autism spectrum)  เป็นคำเรียกโรคต่าง ๆ  ที่เป็นความผิดปกติทางการพัฒนาที่แผ่ไปทั่ว (pervasive developmental disorder) รับการนิยามไว้ในคู่มือการวินิจฉัยและสถิติสำหรับความผิดปกติทางจิต (DSM) ว่า  รวมกลุ่มอาการต่าง ๆ คือ  ออทิซึม  กลุ่มอาการแอสเปอร์เจอร์  ความผิดปกติทางการพัฒนาที่แผ่ไปทั่วอื่น ๆ เช่น กลุ่มอาการเฮ็ลเลอร์  และกลุ่มอาการเร็ตต์ 
ในระหว่างปี ค.ศ. 2000 และ 2006 รามจันทรันและคณะที่มหาวิทยาลัยแคลิฟอร์เนีย ซานดิเอโก  ได้พิมพ์บทความหลายชิ้นที่สนับสนุนทฤษฎีนี้  ซึ่งกลายเป็นทฤษฎีที่รู้จักกันว่า  "ทฤษฎีกระจกแตก"  (Broken Mirrors) ของโรคออทิซึม 
รามจันทรันและคณะไม่ได้วัดค่าการทำงานของเซลล์ประสาทกระจกโดยตรง  แต่แสดงให้เห็นว่า  เด็กที่มีภาวะ ASD มีการตอบสนองที่ผิดปกติทางคลื่นไฟฟ้าสมอง  (EEG)  (ที่รู้จักกันว่า  Mu wave suppression หรือการระงับคลื่นสมองมู) เมื่อเปรียบเทียบกับสมองของผู้อื่น

ในปี ค.ศ. 2006 รามจันทรันให้สัมภาษณ์กับนิตยสาร  Frontline (แนวหน้า)  ของอินเดีย  ซึ่งเขากล่าวว่า  

การยืนยันของรามจันทรันว่า  ระบบเซลล์ประสาทนิวรอนที่ผิดปกติเป็นมูลฐานของออทิซึม  ยังเป็นสิ่งที่ถกเถียงกันอย่างกว้างขวาง  ในบทความปฏิทัศน์ปี ค.ศ. 2011 ของหนังสือ The Tell-Tale Brain  (สมองนักเล่านิทาน) ไซมอน บารอน-โคเฮ็น ผู้อำนวยการของศูนย์วิจัยออทิซึมที่มหาวิทยาลัยเคมบริดจ์กล่าวว่า     

เมื่อตระหนักแล้วว่า  ระบบเซลล์ประสาทกระจกที่ผิดปกติเพียงอย่างเดียว  ไม่สามารถอธิบายกลุ่มอาการที่กว้างขวางของ ASD รามจันทรันจึงได้ตั้งทฤษฎีเพิ่มขึ้นอีกว่า  โรคลมชักในสมองกลีบขมับในวัยเด็ก  และความผิดปกติช่วงพัฒนาของป่องรับกลิ่น  (olfactory bulb dysgenesis) อาจมีบทบาทในกลุ่มอาการของ ASD
ในปี ค.ศ. 2010 รามจันทรันกล่าวว่า    และประกาศว่า  คณะของเขาจะดำเนินงานวิจัยที่เปรียบเทียบขนาดป่องรับกลิ่นของคนไข้ออทิซึมเปรียบเทียบกับกลุ่มควบคุมผู้เป็นปกติBrang,D, Ramachandran,VS, Olfactory bulb dysgenesis, mirror neuron system dysfunction, and autonomic dsyregulation as the neural basis for autism, Medical Hypotheses, 74, 2010, 919-921 

Apotemnophilia

ในปี ค.ศ. 2008 รามจันทรัน  พร้อมทั้งเดวิด แบรงก์ และพอล์ แม็คกิออค  ตีพิมพ์ผลงานวิจัยงานแรกที่เสนอว่า apotemnophilia เป็นโรคทางประสาทที่เกิดขึ้นจากความเสียหายในสมองกลีบข้าง  

โรคที่มีน้อยนี้   ซึ่งคนไข้ต้องการจะให้ตัดอวัยวะของตนออก  ได้รับการบ่งชี้เป็นครั้งแรกโดยจอหน์ มันนี ในปี ค.ศ. 1977.  โดยต่อยอดงานก่อน ๆ ของรามจันทรันซึ่งชี้ถึงแผนภาพร่างกายในสมอง  รามจันทรันและคณะได้เสนอว่า  โรคนี้เกิดจากภาพร่างกายในสมองที่ไม่สมบูรณ์  ดังนั้น  ผู้มีภาวะนี้จึงเห็นอวัยวะของตนเป็นส่วนเกินที่ไม่คุ้นเคยและอยู่นอกกายของตน 
รามจันทรันได้ขยายของเขตทฤษฎีนี้โดยเสนอว่าโรคเบื่ออาหารเหตุจิตใจ  (anorexia nervosa) อาจจะเป็นโรคเกี่ยวกับภาพร่างกายที่มีมูลมาจากระบบประสาท  ไม่ใช่เป็นโรคเกี่ยวกับความอยากอาหารที่มีเหตุในไฮโปทาลามัส

อาการหลงผิดคะกราส์

โดยร่วมงานกับผู้รับอบรมหลังปริญญาเอก  (ในเวลานั้น)  คือวิลเลียมส์  เฮอร์สไตน์  รามจันทรันตีพิมพ์งานวิจัยในปี ค.ศ. 1997 ซึ่งแสดงทฤษฎีที่อธิบายมูลฐานทางประสาทของอาการหลงผิดคะกราส์  (Capgras delusion)  ซึ่งเป็นอาการหลงผิดที่คนไข้คิดว่า  สมาชิกในครอบครัวและบุคคลผู้เป็นที่รักอื่น ๆ มีการทดแทนด้วยตัวปลอม  ก่อนหน้านั้น  อาการนี้ได้รับการอธิบายว่า  เกิดจากความขาดออกจากกันของการรู้จำใบหน้า  (facial recognition)  และความตื่นตัวของอารมณ์ความรู้สึก (emotional arousal)Ellis MD, Young, Accounting for delusional misidentifications, British Journal of Psychiatry, Aug 1990, 239-248  

รามจันทรันและเฮอร์สไตน์  ได้เสนอคำอธิบายเกี่ยวกับโครงสร้างที่มีความเฉพาะเจาะจงยิ่งกว่าคำอธิบายเดิมว่า  อาการหลงผิดคะกราส์เป็นผลจากการเชื่อมต่อที่ขาดจากกันของเขตรับรู้หน้าในรอยนูนรูปกระสวย  (fusiform face area)  ที่มีบทบาทในการรับรู้ใบหน้า  และอะมิกดะลา  (amygdala)  ซึ่งมีบทบาทในการตอบสนองด้วยอารมณ์ความรู้สึกต่อใบหน้าที่คุ้นเคย

นอกจากนั้นแล้ว  โดยมีพื้นฐานในแบบจำลองของพวกเขา  และการตอบสนองของคนไข้ที่พวกเขาตรวจสอบ  (ผู้เป็นชาวบราซิลที่มีความบาดเจ็บที่ศีรษะเนื่องจากอุบัติเหตุรถยนต์)  รามจันทรันและเฮอร์สไตน์ได้เสนอทฤษฎีที่ทั่วไปเกี่ยวกับการสร้างความทรงจำ
พวกเขาสันนิษฐานว่า  บุคคลผู้มีอาการหลงผิดคะกราส์  สูญเสียความสามารถในการจัดระเบียบหรือการจัดประเภทของความทรงจำ  ดังนั้น  จึงไม่สามารถจัดการความจำเหล่านั้นได้อย่างมีประสิทธิภาพ  แทนที่จะมีความทรงจำเชื่อมต่อกันเกี่ยวข้องกับคน ๆ หนึ่ง  ความทรงจำต่าง ๆ  กันกลับประกอบด้วยความรู้สึกว่าเกี่ยวข้องกับคนต่าง ๆ กัน

ความมีเพศสลับไปมา
ในปี ค.ศ. 2012  เคสและรามจันทรันรายงานถึงผลการสำรวจบุคคลผู้มีภาวะ  bigenderbigender  (ผู้มีเพศสอง,  พฤติกรรมสองเพศ)  เป็นคำกำหนดความโน้มน้าวในการเปลี่ยนแปลงพฤติกรรมระหว่างเพศชายและเพศหญิง  ขึ้นอยู่กับสถานการณ์  ผู้มีภาวะนี้บางครั้งเรียกว่า  "dual gender" หรือ "two spitrits"  ผู้ประสบการสลับไปมาระหว่างพฤติกรรมเป็นชายและพฤติกรรมเป็นหญิงที่อยู่นอกอำนาจจิตใจ  เคสและรามจันทรันสันนิษฐานว่า  การสลับไปมาของของพฤติกรรมอาจจะเกิดจากการสลับการทำงานในสมองสองซีกในระดับที่ลึกซึ้งกว่าปกติ  และมีการเข้าไปยับยั้งแผนที่ทางกายที่เป็นไปตามเพศจริง ๆ  ของตนในคอร์เทกซ์กลีบข้าง

พวกเขาได้กล่าวไว้ว่า  

การเป็นพยานในศาลฐานผู้เชี่ยวชาญ
รามจันทรันได้รับเป็นพยานผู้เชี่ยวชาญในศาลในเรื่องการตั้งครรภ์เท็จ   (pseudocyesis)  ในคดีปี ค.ศ. 2007 ของลิซา เอ็ม มอนต์กอมเมอรี  รามจันทรันเป็นพยานว่า  มอนต์กอมเมอรีมีอาการหลงผิดที่เกิดจากภาวะการตั้งครรภ์เท็จขั้นรุนแรง  จนกระทั่งเธอไม่สามารถตระหนักว่าตนเองกำลังทำอะไรอยู่  หรือตระหนักถึงความผิดถูกของพฤติกรรมของตน

รางวัลและเกียรติคุณ
รามจันทรันได้รับเลือกเป็น "Visiting Fellow  (สมาชิกเยี่ยมเยือน)" ของ All Souls College  ซึ่งเป็นสถาบันหนึ่งของมหาวิทยาลัยออกซฟอร์ดในประเทศอังกฤษ  (ค.ศ. 1998-1999)  นอกจากนั้นแล้ว  เขายังได้รับตำแหน่งเป็น "Hilgard visiting professor  (ศาสตราจารย์เยี่ยมเยือนฮิลการ์ด)"  ของมหาวิทยาลัยสแตนฟอร์ดในประเทศสหรัฐอเมริกา  (ค.ศ. 2005)  เขาได้รับปริญญาเอกกิตติมศักดิ์จากวิทยาลัยคอนเน็คติกัต  ประเทศสหรัฐอเมริกา  (ค.ศ. 2001)  และจากสถาบันเทคโนโลยีอินเดียในเมืองมัทราส  ประเทศอินเดีย  (ค.ศ. 2004) 

รามจันทรันได้รับรางวัล  "รามอน อี กาฮาล"  จากสมาคมประสาทจิตเวชระหว่างประเทศ  (ค.ศ 2004)   และเหรียญอาเรียนส์-แค็ปเปอร์ส  จากราชบัณฑิตยสถานวิทยาศาสตร์แห่งประเทศเนเธอร์แลนด์  เพราะผลงานของเขาในประสาทวิทยาศาสตร์  (ค.ศ. 1999).  เขาได้รับรางวัลเฮ็นรี เดล  ร่วมกับไมเคิล  เบรดี  จากมหาวิทยาลัยออกซฟอร์ด  ในปี ค.ศ. 2005    และโดยเป็นส่วนของรางวัลนั้น  ได้รับเลือกเป็นสมาชิกกิตติมศักดิ์ตลอดชีวิตของราชบัณฑิตยสถานบริเตนใหญ่ (Royal Institute of Great Britain)  ของประเทศอังกฤษ  เพราะ "งานวิจัยโดดเด่นระหว่างสาขา" 

ในปี ค.ศ. 2007  ประธานาธิบดีของประเทศอินเดียได้มอบรางวัลพลเรือนระดับสามจากสูงสุด  และบรรดาศักดิ์ของประเทศอินเดีย  คือรางวัล  Padma Bhushan ให้แก่ ดร.รามจันทรันSearch on http://india.gov.in/myindia/advsearch_awards.php  for Ramachandaran (sic!) in March 2008.  ในปี ค.ศ. 2008  เขาติดอันดับ  50  ในโพลสาธารณะยอดนักปราชญ์ 100  (Top 100 Public Intellectuals Poll)

ปาฐกถา
รามจันทรันเป็นที่รู้จักกันดีในลีลาความเป็นผู้กล่าวปาฐกถาที่ดึงดูดใจ  เขาได้เป็นผู้กล่าวปาฐกถานำ  (คีย์โน้ตสปี๊กเก้อร์)  และเป็นผู้กล่าวปาฐกถาทั้งในประเทศสหรัฐอเมริกา  ประเทศแคนาดา  ประเทศอังกฤษ  ประเทศออสเตรเลีย  และประเทศอินเดีย  
 ในปี ค.ศ. 1995  เขาได้เป็นผู้กล่าวปาฐกถา  "ทศวรรษของสมอง" ณ การประชุมประจำปีครั้งที่ 25 ของสมาคมประสาทวิทยา 
 ในปี ค.ศ. 1997 ได้ให้ปาฐกถาอนุสรณ์บีต์ตี  ที่มหาวิทยาลัยแมคกิลล์  ประเทศแคนาดาPast Beatty Talks web site, McGill Universtiy  
 ในปี ค.ศ. 1999  ได้ให้ปาฐกถานำที่งานประชุมทศวรรษแห่งสมอง   ต่อหน้าองค์ประชุมของสถาบันสุขภาพแห่งชาติ  (NIH)  และหอสมุดรัฐสภา  ประเทศสหรัฐอเมริกา 
 ได้ให้ปาฐกถา  "Rabindranath Tagore"  ณ  ศูนย์ปรัชญาและมูลนิธิวิทยาศาสตร์  ณ  กรุงนิวเดลี  ประเทศอินเดีย 
 ในปี ค.ศ. 2003  ได้ให้ปาฐกถา  "รีธ"  (Reith Lectures) ที่มีเป็นประจำปีของบรรษัทแพร่ภาพกระจายเสียงอังกฤษ  
หรือโหลดได้ที่ 





 ในปี ค.ศ. 2007 ได้ให้ปาฐกถาซึ่งเป็นส่วนของปาฐกถาชุด  โดยรับการสนับสนุนจากมูลนิธิเท็มเปิลตันของราชสมาคมแห่งลอนดอน 
 ในปี ค.ศ. 2010  ได้ให้ปาฐกถาดีเด่น  IAS  ณ  สถาบันการศึกษาชั้นสูง  (Institute of Advanced Studies หรือ IAS)  ของมหาวิทยาลัยบริสตอล  อุทิศให้กับสหายเก่าผู้เป็นเพื่อนร่วมงานของเขาคือนายริชาร์ด เกร็กกอรี 
 ในเดือนตุลาคม  ค.ศ.  2011  ได้ให้ปาฏฐกถามีชื่อว่า  "ประสาทวิทยาของธรรมชาติมนุษย์"  ที่งานประชุมโนเบลงานประชุมโนเบล  (Nobel Conference)  เป็นงานประชุมวิชาการที่ยังจัดกันอยู่  เป็นงานแรกที่ได้รับการอนุญาตอย่างเป็นทางการจากมูลนิธิโนเบล  ของกรุงสต็อกโฮล์ม  ประเทศสวีเดน  มีการจัดทุก ๆ ปี  ณ  วิทยาลัยกัสตาวัส  อดอล์ฟัส  ในเมืองเซนต์ปีเตอร์  รัฐมินนิโซตา  ประเทศสหรัฐอเมริกา  ที่เปิดโอกาสให้สาธารณชนสนทนากับนักวิชาการและนักวิจัยระดับโลก  เกี่ยวข้องกับปัญหาต่าง ๆ  ยุคปัจจุบันทางสังคมศาสตร์และวิทยาศาสตร์ธรรมชาติ  ณ  วิทยาลัยกัสตาวัส  อดอล์ฟัส  ในเมืองเซนต์ปีเตอร์  รัฐมินนิโซตา  ประเทศสหรัฐอเมริกา 
 ในปี ค.ศ. 2012  ได้ให้ปาฐกถากิฟฟอร์ด  (28-30 พ.ค.)  ณ  มหาวิทยาลัยกลาสโกว์

Minotaurasaurus ramachandrani
ความสนใจของเขาในบรรพชีวินวิทยา  (paleontology)  กระตุ้นรามจันทรันให้จัดซื้อกะโหลกซากดึกดำบรรพ์ของไดโนเสาร์จากทะเลทรายโกบี  ซึ่งได้รับการตั้งชื่อตามชื่อของเขาว่า  Minotaurasaurus ramachandrani  ในปี  ค.ศ.  2009 

ข้อถกเถียงย่อย ๆ ได้เกิดขึ้นเพราะประวัติความเป็นมาของกะโหลกใบนี้  นักบรรพชีวินวิทยาบางท่านกล่าวว่า  ซากดึกดำบรรพ์นี้ขุดมาจากทะเลทรายโกบีโดยไม่ได้รับอนุญาตจากรัฐบาลจีน  และได้รับการขายโดยไม่มีการแลกเปลี่ยนเอกสารที่สมควร
รามจันทรันผู้ได้ซื้อซากดึกดำบรรพ์นี้ที่เมืองทัคสัน  รัฐแอริโซนา  ประเทศสหรัฐอเมริกา  ได้กล่าวว่า  เขามีความยินดีที่จะส่งคืนซากดึกดำบรรพ์นี้กลับไปยังประเทศที่สมควร  ถ้ามีใครแสดง  "หลักฐานว่า  ซากดึกดำบรรพ์นี้มีการส่งออกโดยไม่ได้รับอนุญาต"  แก่เขา  ในตอนนี้  กะโหลกที่เป็นแบบตัวอย่างนั้น  ยังอยู่ที่พิพิธภัณฑ์หุบเขาวิคเตอร์  (Victor Valley Museum )  ซึ่งอยู่ในระยะการเดินทางชั่วโมงหนึ่งโดยรถยนต์  ด้านทิศตะวันออกของนครลอสแอนเจลิส  ที่เมืองหุบเขาแอปเปิล  รัฐแคลิฟอร์เนีย  ประเทศสหรัฐอเมริกาnaturenews, February 2, 2009

หนังสือที่เขียน
 Phantoms in the Brain: Probing the Mysteries of the Human Mind  (อวัยวะแฟนตอมในสมอง - การสำรวจความลึกลับของใจมนุษย์), เขียนร่วมกับ Sandra Blakeslee, ค.ศ. 1998, ISBN 0-688-17217-2
 Encyclopedia of the Human Brain  (สารานุกรมสมองมนุษย์) (หัวหน้าบรรณาธิการ) ISBN 0-12-227210-2
 The Emerging Mind  (ใจที่กำลังเผยตัว), ค.ศ. 2003, ISBN 1-86197-303-9
 A Brief Tour of Human Consciousness: From Impostor Poodles to Purple Numbers  (ทัวร์สั้น ๆ ของใจมนุษย์ - ตั้งแต่สุนัขพูเดิลตัวปลอม  จนถึงตัวเลขมีสีม่วง), ค.ศ. 2005, ISBN 0-13-187278-8 (ปกอ่อน)
 The Tell-Tale Brain: A Neuroscientist's Quest for What Makes Us Human  (สมองนักเล่านิทาน  –  การสืบหาความเป็นมนุษย์ของนักประสาทวิทยาคนหนึ่ง), ค.ศ. 2010, ISBN 978-0-393-07782-7

เชิงอรรถและอ้างอิง

แหล่งข้อมูลอื่น
วีดีโอของ TED.com เรื่อง  "ร่องรอย  ๓  อย่างเพื่อเข้าใจสมองของคุณ  (3 Clues to Understanding Your Brain)" โดย  ดร.รามจันทรัน ค.ศ. 2007, เป็นภาษาอังกฤษแต่มีคำบรรยายแปลด้านล่าง  
 "รามจันทรันกับใจของคุณ"  เล็กเช่อร์ภาษาอังกฤษเกี่ยวกับความเสียหายในสมองและโครงสร้างของใจ,  มีคำบรรยายไทยด้านล่าง, ที่  TED.com
 Vilayanur S. Ramachandran (official webpage) 
 Take the Neuron Express for a Brief Tour of Consciousness  The Science Network interview with V.S. Ramachandran
 Ramachandran Illusions 
 All in the Mind interview
 Reith Lectures 2003 The Emerging Mind by Ramachandran หรือ โหลดได้ที่





 Talk at Princeton  A 2009 talk about his work.
 The Third Culture  Scroll down for three of his essays regarding mirror neurons and self-awareness
 Ramachandran's contribution to The Science Network's Beyond Belief 2007 Lectures  on synaesthesia and metaphor.

หมวดหมู่:บุคคลที่เกิดในปี พ.ศ. 2494
หมวดหมู่:บุคคลที่ยังมีชีวิตอยู่
หมวดหมู่:ชาวอินเดียในสหรัฐ
หมวดหมู่:นักประสาทวิทยาศาสตร์
หมวดหมู่:นักวิจัยออทิซึม
หมวดหมู่:นักวิทยาศาสตร์ชาวอเมริกัน
หมวดหมู่:นักวิทยาศาสตร์ชาวอินเดีย
หมวดหมู่:ชาวอเมริกันเชื้อสายอินเดีย
หมวดหมู่:ผู้ไม่ถือศาสนาชาวอินเดีย
หมวดหมู่:ผู้ไม่ถือศาสนาชาวอเมริกัน
หมวดหมู่:ศิษย์เก่าจากมหาวิทยาลัยเคมบริดจ์
หมวดหมู่:บุคคลจากรัฐทมิฬนาฑู
หมวดหมู่:บุคคลจากมหาวิทยาลัยแคลิฟอร์เนีย แซนดีเอโก
หมวดหมู่:บุคคลจากสถาบันเทคโนโลยีแคลิฟอร์เนีย